
Projekteerimistingimuste kinnitamine
(Hariduse tänava rekonstrueerimine 

alates Hariduse tn – A. Puškini tn ristmikust kuni Hariduse tn – Kangelaste pr ristmikuni)
	1. ASJAOLUD JA MENETLUSE KÄIK




Narva linna arengu üks eesmärkidest on elanike elukvaliteedi tõstmine ning üldise ohutuse tagamine. Antud hetkel tekkis vajadus rekonstrueerida Hariduse tänava sõidu- ja kõnniteed ning tänavavalgustus alates Hariduse tn – A. Puškini tn ristmikust kuni Hariduse tn – Kangelaste pr ristmikuni. Antud ehitustööde teostamiseks tuleb koostada ehitusprojekt. Ehitusprojekti koostamise aluseks on Narva Linnavalitsuse korraldusega kinnitatud projekteerimistingimused.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.

2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Hariduse tänava rekonstrueerimiseks alates Hariduse tn – A. Puškini tn ristmikust kuni Hariduse tn – Kangelaste pr ristmikuni järgnevalt:
	3.1 ÜLDANDMED



	3.1.1  Projekteeritava alaga haaratud krundid: 
A. Puškini tänav L4 kinnistu (osaliselt), katastritunnus 51101:004:0120, transpordimaa;
Hariduse tänav L4 kinnistu, katastritunnus 51101:004:0129, transpordimaa; 

Hariduse tänav L5 kinnistu, katastritunnus 51101:004:0140, transpordimaa;
Kangelaste prospekt (osaliselt), riigi omandis olev katastrisse kandmata maa.

	3.1.2  Projekteerimistingimuste koostamise aluseks on projekteerimistingimuste                    12.03.2013. a taotlus nr 2383/1-14, Teeseadus, Ehitusseadus, Narva linna üldplaneering,              Eesti Standardid, Narva Linnavolikogu 21.06.2012. a otsusega nr 82 kehtestatud Hariduse tänava ja selle lähiala detailplaneering.        

	3.2 PROJEKTEERIMISE EESMÄRK




Projekti koostamise eesmärgiks on Hariduse tänava rekonstrueerimine alates Hariduse tn – A. Puškini tn ristmikust kuni Hariduse tn – Kangelaste pr ristmikuni.
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1 Esitada tee-ehitusprojekt (Teeseadus § 19). Projekti koosseisus esitada tiitelleht, seletuskiri, vertikaalplaneerimine, konstruktiivsed ristprofiilid, liikluskorralduse joonis, liikluskorraldusvahendite spetsifikatsioon, põhilised pinnakatete tööde mahud jne.
3.3.2 Seletuskirjas esitada lisaks järgmised analüüsid ning lahendused: olemasoleva olukorra hinnang, ettevalmistustööd, takistavate rajatiste ümberehitamise vajadus, katend (valitud katendi konstruktsiooni kirjeldus, katendi arvutuslik kasutusaeg jne), piki- ja põikkalded, vetejuhtimine, liikluskorraldus (liiklusmärgid, teemärgistus), keskkonnakaitse, tee kasutamis- ja hooldamisjuhend.
3.3.3 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251).
3.3.4 Tee-ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Teeseadus;

- Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;

- Teede- ja sideministri 15.12.1999. a määrus nr 71 „Teetähistussüsteem ja selle rakendamise kord”;
- Majandus-ja kommunikatsiooniministri 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;
- Eesti Standard EVS 907:2010 „Rajatise ehitusprojekt”;

- Eesti Standard EVS 843:2003 “Linnatänavad”;

- Eesti Asfaldiliidu Asfaldinormid jne.

3.3.5 Projekt (selle osad) peab olema heaks kiidetud kõigil ehitusseadusega ettenähtud juhtudel.

3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.7 Asendiplaan esitada krundi tõese geodeetilise mõõdistuse alusel. Lisaks näidata projekteeritava ala piirid, projekteeritava alaga haaratud kruntide tehnilised näitajad (nimetus, katastritunnus, olemasolev pindala ja rekonstrueeritav pindala, projekteeritava asfaltkatte ja teekattekividest katte pindala), projekteeritava tänavavalgustuse elektrikaabli tehnilised näitajad (nimetus, elektriline pinge, ehitisealune pind, läbimõõt, pikkus). 

3.3.8 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana.
3.3.9 Võtta arvesse Narva Linnavolikogu 21.06.2012. a otsusega nr 82 kehtestatud Hariduse tänava ja selle lähiala detailplaneering (edaspidi: kehtestatud detailplaneering). Dokument asub Narva Linnavalitsuse Arhitektuuri- ja Linnaplaneerimise Ameti arhiivis.

3.3.10 Lubatud teekatted: asfalt, teekattekivid.

3.3.11 Projekteerimise lähtetase: hea (H).

3.3.12 Sõidurajad, kõnniteed, parkimiskohad: vastavalt kehtestatud detailplaneeringule.

3.3.13 Näha ette ülekäigurajad ja künnised.

3.3.14 Tagada puuetega inimeste liikumisvõimalused.
3.3.15 Vertikaallahendus: tagada vete äravool teekattelt. 

3.3.16 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega. Esitada katete taastamise konstruktiivsed lõiked.
3.3.17 Projekteerida teekattemärgiste ja vajalike liikluskorraldusvahendite paigaldamine.

3.3.18 Puude likvideerimise puhul määrata likvideeritavate puittaimede liikide loetelu.

3.3.19 Esitada projekteerimises pädeva vastutava spetsialisti poolt koostatud ehituseaegne liikluskorralduse skeem.
3.3.20 Näha ette tänavavalgustus. Võimalusel maakaabliga tänavavalgustus.

3.3.21 Nõuded valgustitele: pikk eluiga (vastupidavus), madalad voolupinged ja energiatarve, kõrge eredus, löögi- ja põrutuskindlus. Esitada välisvalgusti näidis projekti lisana.

3.3.22 Tänavavalgustuse ehitusprojekti osa peab vastama Eesti Standardile EVS 907:2010 „Rajatise ehitusprojekt” ning Majandus- ja kommunikatsiooniministri 17.09.2010. a määrusele nr 67 „Nõuded ehitusprojektile”. Rajatiste tehnilised näitajad esitada vastavalt Majandus- ja kommunikatsiooniministri 24.12.2002. a määrusele nr 69 „Ehitise tehniliste andmete loetelu“. Punktides „Muud oluliselt ehitist iseloomustavad andmed” esitada projekteeritavate rajatiste kasutamise otstarbed ja koodid. Ehitiste kasutamise otstarbed ja koodid esitada vastavalt Majandus- ja kommunikatsiooniministri 04.12.2012. a määrusele nr 78 „Ehitise kasutamise otstarvete loetelu”.

3.3.23 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks.

3.3.24 Narva Linnavalitsuse korraldus projekteerimistingimuste kinnitamise kohta, kooskõlastuste koondtabel, riigihanke lähteülesanne esitada ehitusprojekti lisadena.

3.3.25 Esitada Narva Linnavalitsuse Arhitektuuri- ja Linnaplaneerimise Ametile heakskiitmiseks asendiplaani eskiis.
3.3.26 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks tee-ehitusprojekt (selle osad) vähemalt kahes identselt komplekteeritud eksemplaris. Projektdokumentidest antakse üks eksemplar Narva Linnavalitsuse Arhitektuuri- ja Linnaplaneerimise Ameti arhiivi A4 formaadis paberkandjal ning digitaalsel kujul kompaktplaadil (CD või DVD). 

3.3.27 Paberkandjal esitatud projektis esitada originaalallkirjad ning originaalkooskõlastused. Digitaalallkirja kasutamisel esitada ka digitaalallkirja kinnitusleht.

3.3.28 Muud nõuded: vastavalt riigihanke lähteülesandele, Narva linna üldplaneeringu nõuetele, Teeseaduses ja Eesti Vabariigis kehtivate määruste, standardite ja projekteerimisnormidega ettenähtud nõuetele.

	4.  RAKENDUSSÄTTED




4.1    Käesolevad projekteerimistingimused on kehtivad kuni 19.03.2015. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Linnapea

